*Općina Donji Kukuruzari*



*VODIČ ZA GRAĐANE*

*PRORAČUN 2023.GODINA*

Uvodna riječ

Općinski proračun složeni je financijski dokument, te se ovim Vodičem želi na jednostavan i razumljiv način dati uvid u temeljne proračunske pojmove, općinske prihode i rashode.

Kako bismo Vam omogućili transparentan uvid u plan utroška proračunskih sredstava izradili smo ovaj proračunski vodič čija je svrha da Vam što više olakša razumijevanje temeljnih proračunskih pojmova.

Prije svega, cilj nam je ostvariti zacrtane infrastrukturne projekte, od kojih su neki novi, a neki

započeti u ranijim godinama.

Proces strateškog planiranja, izrade i donošenja i izvršavanja proračuna od velike je važnosti

za funkcioniranje lokalne i područne (regionalne) samouprave. Dostupnost informacija o

prihodima i rashodima , predviđenim aktivnostima i projektima koji se financiraju iz proračuna

ima značajan utjecaj na suzbijanje korupcije i veću efikasnost pri trošenju proračunskog novca.

Jedan od načina poboljšanja komunikacije stanovnika i Općine Donji Kukuruzari je Vodič za

građane Općine Donji Kukuruzari.

Cilj je na jednostavan način upoznati građane s osnovnim pojmovima iz područja financiranja

Općine Donji Kukuruzari, sadržajem proračuna, raspoloživim izvorima financiranja i

prijedlogom ključnih programa, projekata i aktivnosti koji se planiraju financirati iz tih izvora

u 2023.

Kroz ovaj mali vodič želimo vam približiti naš rad i rezultate te uvažiti sve inicijative koje mogu utjecati na poboljšanje standarda naše zajednice.

Donji Kukuruzari, 16.listopada 2022. godine

Općinska načelnica

 Lucija Matković

1. ŠTO JE PRORAČUN?

Proračun je temeljni financijski akt kojim se procjenjuju prihodi i primici te utvrđuju rashodi i izdaci JLP(R)S za jednu godinu.

Proračun se donosi za proračunsku godinu i vrijedi za tu godinu. Proračunska godina je razdoblje od 01. siječnja do 31. prosinca kalendarske godine.

Proračun mora biti uravnotežen – ukupni prihodi i primici pokrivaju ukupne rashode i izdatke. Ako se tijekom proračunske godine, zbog izvanrednih nepredviđenih okolnosti, povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna.

2. NAČELA PRORAČUNA

Proračun se donosi i izvršava u skladu s proračunskim načelima: jedinstva i točnosti,

proračunske godine, višegodišnjeg planiranja, uravnoteženosti, obračunske jedinice,

univerzalnosti, specifikacije, dobrog financijskog upravljanja, transparentnosti.

*Načelo jedinstva i točnosti*

U proračunu i financijskim planovima iskazuju se po bruto načelu svi prihodi i primici te

rashodi i izdaci jedinica lokalne i područne (regionalne) samouprave i njihovih proračunskih i

izvanproračunskih korisnika.

*Načelo proračunske godine*

Proračunska godina je razdoblje od 12 mjeseci koje počinje 1. siječnja, a završava 31.

prosinca kalendarske godine.

Prihodi i primici uplaćeni na račun od 1. siječnja do 31. prosinca tekuće godine prihod su

odnosno primitak tekuće proračunske godine.

*Načelo višegodišnjeg planiranja*

Proračun i financijski plan donose se za tri proračunske godine, a sastoje se od plana za

proračunsku godinu i projekcija za sljedeće dvije proračunske godine.

*Načelo uravnoteženosti*

Proračun i financijski plan moraju biti uravnoteženi tako da ukupni prihodi i primici

pokrivaju ukupne rashode i izdatke u skladu sa Zakonom.

Ako ukupni prihodi i primici nisu jednaki ukupnim rashodima i izdacima proračun jedinice

lokalne i područne (regionalne) samouprave uravnotežuje se prenesenim viškom ili prenesenim

manjkom prihoda nad rashodima.

Ako se tijekom proračunske godine, zbog izvanrednih okolnosti, povećaju rashodi i izdaci

odnosno smanje prihodi i primici, proračun i financijski plan moraju se uravnotežiti novim

prihodima i primicima odnosno smanjenjem predviđenih rashoda i izdataka.

Uravnoteženje proračuna i financijskog plana provodi se tijekom proračunske godine

izmjenama i dopunama proračuna i financijskog plana prema postupku za donošenje proračuna

i financijskog plana.

*Načelo obračunske jedinice*

U proračunu, financijskim planovima i financijskim izvještajima iznosi se iskazuju u službenoj valuti Republike Hrvatske - euro.

 Zakonom o uvođenju eura kao službene valute u Republici Hrvatskoj („Narodne novine“, broj: 57/22. i 88/22.) propisano je da se iznosi u proračuna za razdoblje 2023. - 2025. iskazuju u eurima.

Slijedom navedenoga svi iznosi limita u ovim Uputama iskazat će se u eurima prema utvrđenom tečaju konverzacije sukladno Odluci Vlade Republike Hrvatske o tečaju konverzacije kune u euro, jedan euro = 7.53450 kuna.

*Načelo univerzalnosti*

Ukupni prihodi i primici služe za podmirivanje svih rashoda i izdataka.

*Načelo specifikacije*

Prihodi i primici raspoređuju se u proračunu i financijskom planu po ekonomskoj

proračunskoj klasifikaciji i proračunskoj klasifikaciji izvori financiranja.

Rashodi i izdaci raspoređuju se u proračunu i financijskom planu prema proračunskim

klasifikacijama.

*Načelo dobrog financijskog upravljanja*

Sredstva planirana u proračunu i financijskom planu koriste se u skladu s načelima dobrog

financijskog upravljanja, a posebno u skladu s načelima ekonomičnosti, učinkovitosti i

djelotvornosti.

*Načelo transparentnosti*

Proračun i financijski plan donose se i izvršavaju u skladu s načelom transparentnosti, koje

podrazumijeva pravodobno objavljivanje vjerodostojnih dokumenata, podataka i informacija

na sustavan način.

3.ŠTO SE MOŽE SAZNATI IZ PRORAČUNA

Koji su i koliki prihodi Općine Donji Kukuruzari.

Koliki su ukupni rashodi Općine?

Što sve Općina financira?

Koliko se troši na funkcioniranje Općine?

Koliko se novaca troši na kulturu i sport?

Koliko sredstava Općina izdvaja za financiranje Općinske knjižnice NKČ „Napredak“, koliko za osnovno školstvo i socijalnu skrb?

Koliko se ulaže u održavanje komunalne infrastrukture?

Koliko se ulaže u izgradnju komunalne infrastrukture?

Od čega se sastoji proračun?

Proračun JLP(R)S čini:

Opći dio: sastoji se od računa Prihoda i rashoda.

Posebni dio: sastoji se od plana rashoda i izdataka iskazanih po vrstama, raspoređenih po razinama u programe koji se sastoje od aktivnosti i projekata.

Plan razvojnih programa: sadrži ciljeve i prioritete razvoja u naredne tri godine.

Obrazloženja Proračuna.

4 .KAKO SE DONOSI PRORAČUN?

Proračun donosi predstavničko tijelo jedinica lokalne samouprave ( Općinsko vijeće Općine

Donji Kukuruzari).

Sukladno Zakonu proračun se mora donijeti najkasnije do kraja tekuće godine za iduću godini

prema prijedlogu kojega utvrđuje općinski načelnik i podnosi ga predstavničkom tijelu

(Općinsko vijeće Općine Donji Kukuruzari) do 15. studenoga tekuće godine.

Proračunski korisnik dužan je općinskoj načelnici dostaviti prijedlog svoga Financijskog plan

do 15. listopada tekuće godine, a sukladno dobivenim Uputama za izradu proračuna.

Ako predstavničko tijelo, prije početka proračunske godine, ne donese proračun,

privremeno se, na osnovi odluke o privremenom financiranju, nastavlja financiranje poslova,

tijela jedinica lokalne i područne (regionalne) samouprave i njezinih proračunskih u visini koja

je nužna za njihovo obavljanje i izvršavanje te prava primatelja sredstava proračuna utvrđena

zakonima i drugim propisima donesenim na temelju zakona (u daljnjem tekstu: privremeno

financiranje).

Odluku o privremenom financiranju donosi predstavničko tijelo, a na postupak njezina

donošenja na odgovarajući se način primjenjuju odredbe ovoga Zakona za postupak donošenja

proračuna.

Privremeno financiranje obavlja se najduže za prva tri mjeseca proračunske godine, obavlja

se sukladno Zakonu.

Ako se do isteka razdoblja privremenog financiranja ne donese proračun jedinice lokalne i

područne (regionalne) samouprave, financiranje se, do donošenja proračuna jedinice lokalne i

područne (regionalne) samouprave, obavlja izvršavanjem redovnih i nužnih rashoda i izdataka

na temelju odluke o financiranju nužnih rashoda i izdataka koja se donosi u skladu s odredbama

zakona kojim se uređuje lokalna i područna (regionalna) samouprava.

Posljedica nedonošenja proračuna u tekućoj godini za sljedeću proračunsku godinu odnosno

Odluke o privremenom financiranju te ako ne donese proračun do isteka roka privremenog

financiranja, je raspuštanje predstavničkog tijela osim ako općinski načelnik ne predloži

proračun ili povuče podneseni prijedlog.

Ako jedinice lokalne i područne (regionalne) samouprave i njihovi proračunski i

izvanproračunski korisnici ne mogu preneseni manjak podmiriti do kraja proračunske godine,

obvezni su izraditi višegodišnji plan uravnoteženja za razdoblje za koje se proračun odnosno

financijski plan donosi.

Ako jedinice lokalne i područne (regionalne) samouprave, proračunski i izvanproračunski

korisnici ne mogu preneseni višak, zbog njegove veličine, u cijelosti iskoristiti u jednoj

proračunskoj godini, korištenje viška planira se višegodišnjim planom uravnoteženja za

razdoblje za koje se proračun odnosno financijski plan donosi.

Višegodišnji plan uravnoteženja financijskog plana proračunskog i izvanproračunskog

korisnika jedinice lokalne i područne (regionalne) samouprave donosi njegovo upravljačko

tijelo uz prijedlog financijskog plana, nakon čega ga dostavlja jedinici lokalne i područne

(regionalne) samouprave.

Višegodišnji plan uravnoteženja proračuna jedinice lokalne i područne (regionalne)

samouprave donosi predstavničko tijelo jedinice lokalne i područne (regionalne) samouprave

uz proračun jedinice lokalne i područne (regionalne) samouprave.

5. SADRŽAJ PRORAČUNA

Općine, kao jedinice lokalne samouprave, u svom samoupravnom djelokrugu obavljaju

poslove lokalnog značaja kojima se neposredno ostvaruju potrebe građana, a koji nisu Ustavom

ili zakonom dodijeljeni državnim tijelima i to osobito poslove koji se odnose na:

– uređenje naselja i stanovanje,

– prostorno i urbanističko planiranje,

– komunalno gospodarstvo,

– brigu o djeci,

– socijalnu skrb,

– primarnu zdravstvenu zaštitu,

– odgoj i osnovno obrazovanje,

– kulturu, tjelesnu kulturu i šport,

– zaštitu potrošača,

– zaštitu i unapređenje prirodnog okoliša,

– protupožarnu i civilnu zaštitu,

– promet na svom području

– te ostale poslove sukladno posebnim zakonima.

Proračun se sastoji od plana za sljedeću proračunsku, 2023. godinu i projekcija za sljedeće dvije

godine (za razdoblje 2024.-2025.), a sadrži financijski plan proračunskog korisnika prikazan

kroz opći i posebni dio i obrazloženje proračuna.

Proračun se sastoji od općeg dijela, posebnog dijela, projekcije proračunske potrošnje

za razdoblje 2023. - 2025. godine i obrazloženja.

Opći dio Proračuna sadrži:

- Sažetak, Računa prihoda i rashoda i Računa financiranja

- Račun prihoda i rashoda i Račun financiranja.

Posebni dio proračuna sastoji se od plana rashoda i izdataka Općine Donji Kukuruzari i

Proračunskog korisnika iskazanih po organizacijskoj klasifikaciji, izvorima financiranja i

ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje proračuna sastoji se od obrazloženja općeg dijela proračuna i obrazloženja

posebnog dijela proračuna.

Obrazloženje općeg dijela proračuna sadrži:

- obrazloženje prihoda i rashoda, primitaka i izdataka proračuna

- prikaz manjka odnosno viška državnog proračuna.

Obrazloženje posebnog dijela temelji se na obrazloženjima financijskoga plana

Proračunskog korisnika, a sastoji se od obrazloženja programa koje se daje kroz obrazloženje

aktivnosti i projekata zajedno sa ciljevima i pokazateljima uspješnosti iz akata strateškog

planiranja.

6. DA LI SE PRORAČUN MOŽE MIJENJATI?

Proračun nije „statičan“ akt već se , sukladno Zakonu, može mijenjati tijekom proračunske

godine - izmjenama i/ili dopunama proračuna.

Izmjenama i/ili dopunama proračuna mijenja se isključivo plan za tekuću proračunsku

godinu.

Izmjene i dopune proračuna sastoje se od plana za tekuću proračunsku godinu i sadrže

opći i posebni dio te obrazloženje izmjena i dopuna proračuna.

Na postupak donošenja izmjena i dopuna proračuna na odgovarajući se način primjenjuju

odredbe ovoga Zakona za postupak donošenja proračuna.

*Prihodi i rashodi Općine planirani za 2023.godinu:*

|  |  |  |
| --- | --- | --- |
| Red.br. | Opis | Iznos |
| **1.** | **PRIHODI POSLOVANJA** | **2.492.212,20** |
|  | Prihodi od poreza | 57.080,00 |
|  | Pomoći od subjekta unutar opće države | 2.363.712,20 |
|  | Prihodi od imovine | 3.593,00 |
|  | Prihodi od upravnih i administrativnih pristojbi,pristojbi i po posebnim propisima i naknadama | 67.562,00 |
|  | Kazne, upravne mjere i ostali prihodi | 265,00 |
| **2.** | **PRIHODI OD PRODAJE I ZAKUPA NEFINANCIJSKE IMOVINE** | **3.982,00** |
|  | Prihodi od prodaje i zakupa neproizvedene dugotrajne imovine | 3.982,00 |
| **3.** | **PLANIRANI VIŠAK PRIHODA** | **127.029,00** |

|  |  |  |
| --- | --- | --- |
| Red.br. | Opis | Iznos |
| **1.** | **RASHODI POSLOVANJA** | **1.696.915,00** |
|  | Rashodi za zaposlene | 269.405,00 |
|  | Materijalni rashodi | 1.302.728,00 |
|  | Financijski rashodi | 2.176,00 |
|  | Subvencije | 19.636,00 |
|  | Naknade građanima i kućanstvima | 51.175,00 |
|  | Ostali rashodi | 45.205,00 |
| **2.** | **RASHODI ZA NABAVU NEFINANCIJSKE IMOVINE** | **926.309,00** |

PLAN RAZVOJNIH PROGRAMA

Plan razvojnih programa sadrži strateški planirane rashode na nefinancijskoj imovini i plan

kapitalnih pomoći i donacija iskazanih po izvorima prihoda za izvedbu programa što znači da

se u planu razvojnih programa detaljno planiraju rashodi po programima za tri godine koji

moraju biti mjerljivi i unose se u kolonu pokazatelji rezultata. Treba napomenuti da proračun

nije statičan akt već se sukladno Zakonu o proračunu može mijenjati tijekom proračunske

godine. Ta izmjena se naziva rebalans proračuna. Procedura izmjena/rebalansa proračuna

identična je proceduri njegova donošenja.

ONI KOJI ŽELE PROUČITI CIJELI PRORAČUN OPĆINE DONJI KUKURUZARI službeni

dokument koji donosi Općinskog vijeće Općine Donji Kukuruzari, a koji osim plana prihoda i

rashoda za 2023. godinu sadrži i projekcije za 2024. i 2025. godinu i koji detaljno prikazuje sve

prihode i rashode moći će ga, nakon donošenja, pronaći na službenim stranicama Općine

Donji Kukuruzari na https://www.donji-kukuruzari.hr/u rubrici Proračun.